text: I 2012 a miheca saka polo’ a folad mikomod ci Ciyokowi, mikelid misafa^loh to Yaciyata (雅加逹), itiya iraay ko mirarakatay a mipatenakay to sowal, ano mirarakat ko malatapangay i, o misatengitengilay to ngiha no finawlan, ano ira ko kacango’otang no i niyaro’ay, padama’en to ni Ciyokowi. Falicen nira ko tatiihay a demak no citodongay, milowan to caay ka fangcal a pinangan. Oromasato misafangcal to ’orip no tamdamdaw, mipatireng to sakanga’ay no paisingan ato misakapah to lalan no nanom, caay to mamiliyaw a ira ko lenlen, mipatireng to pirakatan no seraay a marad.